ભરૂચ અને દહેજને જોડતા સ્ટેટ હાઇવે પર કોંગી કાર્યકરોએ વિવિધ સ્થળોએ ટાયરો સળગાવ્યાં હતાં. દહેજની કંપનીઓમાં કર્મચારીઓને લઇ જતી લકઝરી બસો તેમણે અટકાવી દીધી હતી. શ્રવણ ચોકડીથી શેરપુરા સુધીના માર્ગ પર બે કીમી સુધી ચકકાજામ થઇ ગયો હતો. નંદેલાવ ફલાયઓવર સહિતના સ્થળોએ ટાયરો મુકી ચકકાજામના પ્રયાસો કરાયાં હતાં. કોંગ્રેસના આંદોલનના પગલે શાળા અને કોલેજમાં આવતા વિદ્યાર્થીઓ, નોકરીયાતવર્ગનો મરો થયો હતો. બસો અધવચ્ચે અટકાવી દેવામાં આવતાં તેમને પદયાત્રા કરવાની ફરજ પડી હતી. બપોર બાદ દહેજ બાયપાસ રોડ પર વાહનવ્યવહાર રાબેતા મુજબ થયો હતો.